
	[bookmark: nev]SÁGI PETRA
xapriel@student.elte.hu
Csillagász
MSc, 3. félév
Eötvös Loránd Tudományegyetem
Természettudományi Kar
	
[bookmark: _GoBack]






Témavezető:
	Kriskovics Levente
tud. munkatárs,  HUN-REN CSFK Konkoly Thege Miklós Csillagászati Intézet




Aktív csillagok Doppler leképezése a Piszkéstetői obszervatóriumból

A Doppler képalkotás egy megbízható és jól kipróbált eszköz a csillagok aktivitásának, és ezen keresztül az ezt vezérlő mágneses dinamó működésének megismeréséhez. A csillagaktivitás forrása a mágneses dinamó, melynek legkönnyebben megfigyelhető manifesztációi a csillagfoltok, melyeket a mágneses fluxuscsövek és a konvektív zóna kölcsönhatása okoz.
A Doppler-leképezés jóval több célponton használható, mint a közvetlen képalkotás, és egy indirekt, tomográfiás megoldást nyújt a megjelenő foltok helyzetének és kinézetének meghatározására.
Míg fotometriai mérések esetén egydimenziós intenzitásgörbékből (fénygörbékből) meg tudjuk adni a foltok rotációs fázis szerinti elhelyezkedését (csillagrajzi "hosszúságát"), Doppler-leképezésnél a foltok által okozott torzulások geometriájából és a fázis szerinti "vándorlásukból" a foltok szélessége is rekonstruálható, ezáltal jóval pontosabban kinyerhetjük a felszíni hőmérsékleteloszlást. Jelen dolgozatban bemutatott kutatásban különböző típusú csillagok adatsoraira végeztem Doppler-leképezést, és ezek alapján megvizsgáltam, hogy a különböző típusú és fejlődési állapotú csillagokon hogyan alakul a csillagok mágneses aktivitása. Munkám során a Piszkéstetői Obszervatóriumban felvett spektroszkópiai adatokat használtam fel.



